Onverwags | Dion se gedagtes
« Maai Troe lav
Ouers en antwoorde »
Februarie 15, 2011 deur Dion
‘n Onverwagde gebaar uit die bloute, innoverend, ongewoon en geïnspireerd, het my nog altyd aangegryp en bygebly.
So ses jaar gelede het my kinders nog nooit gevlieg nie. Ek het met hierdie plan vorendag gekom: ek het alleen met die kar opgery na Pretoria en vir vlugkaartjies vir die Irishman en die twee Engele betaal – hulle sou ‘n dag later volg. Ek was nog in die weermag betrokke op daardie stadium en daar is vir die tweetjies wysgemaak dat Pa vir hulle ‘n pretvlug by die lughawe organiseer het deur die weermag en dat dit ongeveer ‘n halfuur sou duur. Hulle het dit verskriklik geniet, en groot was hul verbasing toe hulle by Johannesburg se lughawe afklim en Pa is daar om hulle te ontmoet! Hulle was net nie so entoesiasties oor saam terugry in die kar nie! Nietemin, dit was ‘n groot verrassing en hulle sal dit altyd onthou.
Ek hou ook vreeslik daarvan as die manne met innoverende planne vorendag kom om hulle dames se harte te wen. Gister was Valentynsdag, en hoewel woorde mooi en beminlik kan wees, sê dade mos nou soveel meer. ‘n Agtien-jarige mannetjie het sy meisie laat weet dat daar ‘n “date” sou wees, maar geen verdere besonderhede gegee nie. Hy daag toe gekleed as Zorro op ‘n perd by haar huis op (“shining armour” sou seker onprakties wees in ons hitte…), laai haar op die perd en neem haar uit na ‘n spesiale restaurant en ‘n romantiese aand uit. Dit wil mos nou gedoen wees! En dit was nogal op die voorblad van ons “dorpie by die see” se koerant. Ek weet nie of dit boeke spreek van die hoeveelheid opwindende gebeure in ons stadjie nie…
op Februarie 16, 2011 at 2:30 nm | Antwoord Sonlig
Ek wonder wat wou die ou nou eintlik gehad het….. 😉
op Februarie 17, 2011 at 8:51 vm | Antwoord Dion
Nee, ek weet nie van sulke goete nie, maar ek dink hy’t gekry!!!
op Februarie 18, 2011 at 8:08 nm | Antwoord toortsie
ag, dalk gebeur daar baie goed in julle dorpie, dit word net nie altyd verkondig nie. Maar dit was regtig oulik – altwee die stories!!